Би Бусдаас өөр
“Бусдаас өөр” оцон шувуу бусдаасаа арай л өөр.
Яагаад гэвэл тэр усанд сэлдэггүй.
Усанд сэлж чаддаггүй юм биш биз гэж үү?
Уснаас айдаг юм биш биз гэж үү?
Уг нь энэ нууц л даа.
“Бусдаас өөр” оцон шувуу уг нь усанд сэлж чаддаг юм л даа.
“Бусдаас өөр” болон түүний найзууд усанд сэлэхийг сурцгаажээ.
“Бусдаас өөр” усанд сэлэхийг сурах тусам гайхашийг нь төрүүлсэн зүйл ундарсаар байв.
“Далайн зарааны сэлэлтийг яагаад сурах ёстой гэж?”
Сайн сэлдэг Вимо найз нь ийн хэлэв.
“Гоё харагддаг шүү дээ. Би сэлэх үнэхээр их дуртай.”
★Эргэлдэх сэлэлт★
❶ Гараа биендээ наагаад
❷ Биеэ дугуйруулаад
❸ Эргэлдэн сэлнэ.
★Хуйлран эргэлдэх сэлэлт★
❶ Гараа дээш нь сунгаад
❷ Биеэ хуй салхи мэт хурдан эргүүлнэ.
❸ Хөлөө биедээ сайн нааж өгөх хэрэгтэй!
★Далайн зарааны сэлэлт★
❶ Болгоомжтой! Хоёр гараа яг адилхан
❷ Найгалзуулан бүжиглэх мэт хөдөлгөнө
❸ Хажуу тийш эргэж байгаа мэт хөдөлгөөн хийнэ
Күкү тийм ч сайн сэлж чаддаггүй боловч их хичээсэн.
Сайн сэлж чаддаггүй Поли хэлэв.
“Харин л дээ... Ямар ч байсан хийх ёстой биш гэж үү?”
“Багш аа, далайн зарааны сэлэлтийг яагаад заавал сурах ёстой юм бэ?”
“Бусдаас өөр өө, чи яагаад ингээд байгаа юм бэ?
Бүгд л хичээнгүйлэн сурч байна шүү дээ.
Хурдан эгнээндээ ороод зогс!”
“Бусдаас өөр” бүр бачимдаж орхив.
Гэртээ ирэнгүүтээ аавдаа хэлсэн нь.
“Би цаашид сэлэхээ болилоо!”
“Хүү минь, яасан бэ?”
“Далайн зарааны сэлэлт их хэцүү юм.
Бас огт сонирхолгүй. Тэгээд ч би сэлж чадна шүү дээ.”
“Тийм байж.
Тэгвэл чи өөрийнхөө хүссэн зүйлийг хий дээ.”
“Ура, нээрээ юу?”
“Тэгэлгүй яахав.
Чи юу хийхийг хүсэж байна?”
“Бусдаас өөр” нэлээн удаан бодов.
“Юу хийвэл сонирхолтой бол?”
Найзуудыгаа усанд сэлж байхад нь “Бусдаас өөр” огт өөр зүйл хийдэг байв.
Үсэрч дэвхрээд л
Загас бариад л
Мөсний цоорхой ширтээд л
Мөсөөр байшин хийгээд л
Тэгж байгаад нэг удаа санаандгүй хальтраад уначихав......
“Хөөх, ямар гоё юм бэ!”
Тэр өдрөөс хойш “Бусдаас өөр” өдөр бүр гулгаж тоглодог болов.
Вимо түүнийг хараад ингэж хэлэв.
“Юу нь гоё байдаг байна аа?
Инээдтэй харагдахаас хэтрэхгүй байна.”
Харин Поли найз нь
“Өөрт нь их л хөгжилтэй байгаа бололтой.
Гоё юм аа.” гэж хэллээ.
“Бусдаас өөр” улам сайн гулгадаг болов.
Янз бүрийн зүйл хийж сурав.
Сүн хийлгэн гулгаж буух
Хүссэн зүгтээ чиглэлээ солих
Доошоо хэвтээд нүхэн доогуур гарах
Эргэлдэж өнхрөөд довон дээгүүр гарах
Сап хийтэл доошоо суух
“Аа, ямар хөгжилтэй юм бэ!”
Нэг өдөр “Бусдаас өөр” гулган тоглож байгаад
Нэг зүйлийг пүд хийтэл мөргөчихөв.
Мөргөсөн зүйл нь далайн хавын гэдэс байлаа.
“Хөөе, жаал аа. Эндээс холд.
Удахгүй гулгалтын тэмцээн эхлэх гэж байна.”
“Гулгалтын тэмцээн гэнэ ээ?
Би ч гэсэн оролцмоор байна.”
“Чи юу?
За яахав. Чамайг тэмцээнд оруулъя л даа.”
“Би тэртээ хол далайгаас ирсэн.
Заавал ч үгүй алтан медаль авахдаа л авна даа.”
“Юу чаддагаа харуулна даа.”
“Би энэ тэмцээнд оролцох гэж 5 жил бэлдсэн.
Алтан медаль минийх.”
“Жаал аа, арай чи бас энэ тэмцээнд оролцох гэж байгаа юм биш биз?”
“Гэмтчих вий дээ, болгоомжтой л байгаарай даа.”
Далайн хавнууд гараанаас гарах дохиог сэтгэл догдлон хүлээж байлаа.
Бүгд л нэгдүгээр байранд орох гэж хүсч байхад
“Бусдаас өөр” л ганцаараа бөөн баяр хөөр болж байв.
“Ийм олон далайн хавнуудтай хамт гулгах ямар сонирхолтой сайхан байх бол!”
Бэлдээрэй. Тас!
Далайн хавнууд бие биенээсээ өрсөн уруудацгаалаа.
Гэвч...
“Сахалнаас битгий зулгаагаад бай!”
“Холдооч!”
“Алив миний гэдэс ямар хүчтэйг хар!”
“Ёо, хэн миний хөлийг хазсан бэ?”
“Бусдаас өөр” баяр хөөртэйгөөр гулгаж байв.
Гэтэл...
“Хүүе, тэр!”
Хөөх, “Бусдаас өөр” нэгдүгээр байранд орчихлоо.
“Бусдаас өөр”-ийн тухай сонссон аав нь бас түүний найзууд нь дор бүрнээ ийн хэлэв.
"Чи үнэхээр мундаг юм аа!"
"Миний хүү үнэхээр сайн байна."
"Би ч гэсэн өөр зүйл хийж үздэг юм билүү?"
"Сэлдэггүй байж бас овоо шүү."
Цаг хугацаа улиран өнгөрөв.
Вимо усан сэлэлтийн тамирчин болов.
Күкү тогооч,
Поли цагдаа болжээ.
“Бусдаас өөр” гулгалтын дасгалжуулагч болоод олон тамирчдыг бэлтгэв.
Гэтэл нэг өдөр,
“Бусдаас өөр” гулгаж байгаад далайн ус руу уначихав.
Далайн доторхыг хараагүй удсан “Бусдаас өөр” усан доторхыг хараад ихэд гайхав.
“Далай дотор ямар гоё юм бэ?
Дахиад хармаар байх чинь.”
“Нэг сэлээд үздэг юм билүү?”